CELEX: 32014R0040
Language: hr
Date: 2014-01-17 00:00:00
Title: Uredba Komisije (EU) br. 40/2014 оd 17. siječnja 2014. o odobravanju zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece i o izmjeni Uredbe (EU) br. 432/2012  Tekst značajan za EGP

18.1.2014   
            
            
               HR
            
            
               Službeni list Europske unije
            
            
               L 14/8
            
         UREDBA KOMISIJE (EU) br. 40/2014
   оd 17. siječnja 2014.
   o odobravanju zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece i o izmjeni Uredbe (EU) br. 432/2012
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (1), a posebno njezin članak 18. stavak 4.,
   budući da:
   
               (1)
            
            
               Uredbom (EZ) br. 1924/2006 propisuje se zabrana zdravstvenih tvrdnji koje se navode na hrani, osim ako ih je odobrila Komisija u skladu s tom Uredbom i ako su uvrštene u popis dopuštenih tvrdnji.
            
         
               (2)
            
            
               U skladu s člankom 13. stavkom 3. Uredbe (EZ) br. 1924/2006 donesena je Uredba Komisije (EU) br. 432/2012 (2) kojom je utvrđen popis dopuštenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece.
            
         
               (3)
            
            
               Uredbom (EZ) br. 1924/2006 propisuje se i da subjekti u poslovanju s hranom moraju predati zahtjeve za odobrenje zdravstvenih tvrdnji nacionalnom nadležnom tijelu države članice. Nacionalno nadležno tijelo prosljeđuje valjane zahtjeve Europskoj agenciji za sigurnost hrane (EFSA), dalje u tekstu „Agencija”, za znanstvenu procjenu te Komisiji i državama članicama za informaciju.
            
         
               (4)
            
            
               Komisija odlučuje o odobravanju zdravstvenih tvrdnji uzimajući u obzir mišljenje Agencije.
            
         
               (5)
            
            
               Kako bi se potakle inovacije, zdravstvene tvrdnje koje su utemeljene na znanstvenim dokazima novijeg razvoja i/ili uključuju zahtjev za zaštitu vlasničkih podataka, podliježu ubrzanom načinu odobravanja.
            
         
               (6)
            
            
               Slijedom zahtjeva trgovačkog društva Nordic Sugar A/S koji je podnesen u skladu s člankom 13. stavkom 5. Uredbe (EZ) br. 1924/2006, zatraženo je mišljenje Agencije o zdravstvenoj tvrdnji povezanoj s djelovanjem vlakana šećerne repe na povećanje volumena stolice (Predmet br. EFSA-Q-2011-00972) (3). Tvrdnja koju je predložio podnositelj zahtjeva glasila je: „Vlakna šećerne repe povećavaju volumen stolice”.
            
         
               (7)
            
            
               Komisija i države članice primile su 8. prosinca 2011. znanstveno mišljenje Agencije koja je zaključila da je na temelju dostavljenih podataka utvrđeno postojanje uzročno-posljedične veze između uzimanja vlakana šećerne repe i tvrdnje o njihovom djelovanju. Dakle, smatra se da je zdravstvena tvrdnja koja odgovara ovom zaključku u skladu sa zahtjevima Uredbe (EZ) br. 1924/2006 i treba biti uvrštena u popis dopuštenih zdravstvenih tvrdnji Unije uspostavljen Uredbom (EU) br. 432/2012.
            
         
               (8)
            
            
               Jedan od ciljeva Uredbe (EZ) br. 1924/2006 jest osigurati da zdravstvene tvrdnje budu istinite, jasne, pouzdane i korisne potrošaču te da se u tom smislu treba uzeti u obzir tekst i predstavljanje tih tvrdnji. Stoga, ako tekst nekih tvrdnji koje je sastavio podnositelj zahtjeva ima za potrošače isto značenje kao tekst dopuštene zdravstvene tvrdnje jer upućuje na isti odnos između određene kategorije hrane, određene hrane ili jednog od njezinih sastojaka i zdravlja, za dotične tvrdnje trebaju vrijediti isti uvjeti korištenja kako su navedeni u Prilogu ovoj Uredbi.
            
         
               (9)
            
            
               U skladu s člankom 20. Uredbe (EZ) br. 1924/2006, registar Unije s prehrambenim i zdravstvenim tvrdnjama koji sadržava sve odobrene zdravstvene tvrdnje treba biti ažuriran kako bi se uzelo u obzir ovu Uredbu.
            
         
               (10)
            
            
               Uredbu (EU) br. 432/2012 treba stoga na odgovarajući način izmijeniti.
            
         
               (11)
            
            
               Provedeno je savjetovanje s državama članicama,
            
         DONIJELA JE OVU UREDBU:
   Članak 1.
   Zdravstvene tvrdnje utvrđene u Prilogu ovoj Uredbi uvrštavaju se u popis dopuštenih zdravstvenih tvrdnji Unije kako je predviđeno člankom 13. stavkom 3. Uredbe (EZ) br. 1924/2006.
   Članak 2.
   Prilog Uredbi (EU) br. 432/2012 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 404, 30.12.2006., str. 9.
   
      (2)  Uredba Komisije (EU) br. 432/2012 od 16. svibnja 2012. o utvrđivanju popisa dopuštenih zdravstvenih tvrdnji koje se navode na hrani, osim onih koje se odnose na smanjenje rizika od bolesti te na razvoj i zdravlje djece (SL L 136, 25.5.2012., str. 1.).
   
      (3)  EFSA Journal 2011.; 9(12):2468.
   
      PRILOG
      U Prilogu Uredbi (EU) br. 432/2012, sljedeći unos umeće se abecednim redom:
      
         
                     Hranjiva tvar, tvar, hrana ili kategorija hrane
                  
                  
                     Tvrdnja
                  
                  
                     Uvjeti korištenja tvrdnje
                  
                  
                     Uvjeti i/ili ograničenja korištenja hrane i/ili dodatna izjava ili upozorenje
                  
                  
                     EFSA Journal br.
                  
                  
                     Odgovarajući broj unosa na pročišćenom popisu dostavljenom EFSA-i na ocjenu
                  
               
                     „Vlakna šećerne repe
                  
                  
                     Vlakna šećerne repe pridonose povećanju volumena stolice
                  
                  
                     Tvrdnja se može koristiti samo za hranu koja je bogata tim vlaknima kako je navedeno u tvrdnji BOGATO VLAKNIMA iz Priloga Uredbi (EZ) br. 1924/2006.
                  
                  
                      
                  
                  
                     2011.;9(12):2468”